proxectonos/corpus_dominio_legal_administrativo_tmp huggingface dataset:
DOTACIÓN ECONÓMICA A GRUPOS POLÍTICOS MUNICIPAIS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 10/11/2016)

En cumprimento das obrigas determinadas pola lexislación de réxime local faise público o acordo da Comisión Xestora do Concello de Cerdedo-Cotobade de 26.10.2016, “Determinar as seguintes dotacións económicas aos grupos municipais do Concello de Cerdedo-Cotobade: Cerdedo-Cotobade, a 26 de outubro de 2016.—O Presidente, Jorge Cubela López.
SUBVENCIÓNS CONCEDIDAS TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións, 21/09/2016)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2016, publícase a relación de subvencións concedidas ata o 5 de setembro de 2016, tramitadas polo Servizo de Cooperación da Deputación de Pontevedra. Pontevedra, a 14 de setembro de 2016.— O Deputado delegado de Cooperación (por delegación, segundo a R. P. nº 2016007829, de 25 de abril de 2016), German Diego Aurentino Turrado Halligan.—O Secretario (por delegación a xefa do Servizo de Cooperación, segundo R. P. nº 2016001033, de 25 de xaneiro de 2016), Marina Piñeiro Novo.
SELECCIÓN XUIZ DE PAZ TITULAR
ADMINISTRACIÓN LOCAL — Municipal — Cañiza, A (Convocatorias Xuíz de Paz, 12/09/2016)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Titular no Concello da Cañiza (Pontevedra), pola presente, anúnciase a apertura dun prazo de quince (15) días, que comezará a contar desde o seguinte ao da publicación do presente anuncio no BOP, para que os interesados que reunan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente, que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: Documento asinado electrónicamente (art.19 da Lei 11/2007) por Miguel A. Dominguez Alfonso, Alcalde do Concello.
REVOCACIÓN DE DELEGACIÓNS NO CONCELLEIRO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 09/08/2016)

Visto o escrito de data 22 de xullo de 2016, con entrada municipal do mesmo día e nº de rexistro 6275, de D. Dionicio Margalida Garrobo, no que solicita que se comunique ao Pleno da Corporación a súa decisión de abandonar do Grupo Municipal de Compromiso por Lalín e que se dea por constituído o Grupo Mixto, a súa adscrición ao mesmo, a súa dotación de recursos, dereitos e obrigas que lle corresponden. Sendo ata o día de hoxe Concelleiro Delegado de Ocio, Xuventude, Feiras, Mercados e Relacións Veciñais, incluíndo as facultades de resolución dos recursos de reposición, e reclamacións que poidan ser presentados contra os actos administrativos ditados no exercicio das súas facultades delegadas. Tendo en conta o disposto na LRXPA art.13, ap.6 dí que: “A delegación será revocable en calquera momento polo órgano que lla conferise”. Así mesmo o ROF, art.114, di que: As revocacións ou modificacións da delegación haberá de adoptarse coas mesmas formalidades cas esixidas para o seu outorgamento. Por último o art.44 di que das delegacións faranse por Decreto, tendo efectos desde a data do decreto salvo que no mesmo se diga outra cousa, e darase cota ao Pleno, publicándose no BOP. No exercicio das miñas atribucións que como Alcalde-Presidente, que me recoñecen o art.21.1. a) e 21.3 da lei 7/85, de 2 de abril, RBRL e art.44 do ROF, aprobado polo Real Decreto 2568/86, de 28 de novembro, 1.—Revocar as delegacións efectuadas por esta Alcaldía mediante Decreto no concelleiro D. Juan José Cruz García por decreto de data 29 de xuño de 2015, con efectos de hoxe día 26 de xullo de 2016, asumindo a partires deste momento as mesmas, e sen prexuízo das ulteriores delegacións que poida efectuar.2.—Non entrar, nin dar resposta aínda ás peticións que formula o dito edil no seu escrito de 22-7-2016.2.—Publíquese, dese conta ao Pleno da Corporación na primeira sesión que celebre, notifíquese ao interesado e cúmpranse as demais determinacións previstas na normativa vixente. Mandouno e asinouno en Lalín a día 26 de xullo de 2016, D. Rafael Cuíña Aparicio, Alcalde-Presidente do Concello de Lalín. O Alcalde-Presidente.—Ante min: O Secretario.
APROBACIÓN INICIAL DO ORZAMENTO PARA O EXERCICIO 2017
ADMINISTRACIÓN LOCAL — Municipal — Cuntis (Presupostos e cadros de persoal, 16/12/2016)

Aprobado inicialmente en sesión ordinaria do Pleno deste Concello, de data 1 de decembro de 2016, o Orzamento Xeral para o exercicio 2017, con arreglo ao previsto no artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004 de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. Cuntis, 2 de decembro de 2016.—O Alcalde, Manuel Campos Velay.
DELEGACIÓN FUNCIÓNS ALCALDÍA NA PRIMEIRA TENENTE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 03/02/2016)

Por Resolución desta Alcaldía do día da data dispúxose a delegación na Santiago Carlos Barandika Mahugo das funcións da Alcaldía durante os días 21, 25 e 26 de xaneiro de 2016, por ausencia deste titular. Vilagarcía de Arousa, 20 de xaneiro de 2016.—O Alcalde, Alberto Varela Paz.
ORDENANZA FISCAL REGULADORA DO IMPOSTO SOBRE BENS DE NATUREZA URBANA (IBI)
ADMINISTRACIÓN LOCAL — Municipal — Catoira (Ordenanzas e Regulamentos, 27/09/2016)

Elevado a definitivo o acordo de aprobación provisional da modificación, no marco do Plan de Axuste, da Ordenanza Fiscal Reguladora do Imposto sobre Bens Inmobles de Natureza Urbana (IBI), adoptado en sesión celebrada polo Pleno do Concello o día 26 de abril último, por non presentarse reclamacións dentro do prazo establecido ao efecto, por medio do presente faise pública a citada modificación aos efectos oportunos, e de conformidade co disposto no apartado 4), do artigo 17, do Real Decreto Lexislativo 2/2004: O artigo 2º da devandita Ordenanza queda redactado como segue: Catoira, a 6 de setembro de 2016.—O Alcalde-Presidente, Alberto García García.
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 30/03/2016)

Por medio do presente faise pública a seguinte Resolución da Alcaldía Considerando que me ausentarei do termo municipal por vacacións e coa finalidade de non distorsionar e/ou perturbar a xestión municipal, por medio da presente e vistos os artigos 21 Lei 7/1985, Reguladora das Bases do Réxime Local e 44, 47 y 114 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, PRIMEIRO: Desde a data 17.03.2016 e ata a data 23.06.2016, ámbolas dúas inclusive, substituirame na totalidade das funcións que lle corresponden a esta Alcaldía o 1ª Tenente de Alcalde DªBrigitta El Kachari Ahullana. SEGUNDO: A presente resolución de delegación de competencias farase efectiva desde a data da súa sinatura, sen prexuízo da preceptiva publicación no BOP e da dación de contas da mesma na vindeira sesión ordinaria que celebre o Concello-Pleno. Documento asinado electrónicamente (art.19 da Lei 11/2007) por ANDREA TATIANA GRANCE SOMODI DOMINGUEZ ALFONSO, Alcalde do Concello de. A Cañiza, 16 de marzo de 2016.
APROBACIÓN INICIAL DA ORDENANZA MUNICIPAL PARTICIPACIÓN CIDADÁ
ADMINISTRACIÓN LOCAL — Municipal — Gondomar (Ordenanzas e Regulamentos, 11/10/2016)

O Pleno da Corporación Municipal do Concello de Gondomar, na sesión extraordinaria celebrada o día 20 de setembro de 2016, aprobou inicialmente a ORDENANZA MUNICIPAL REGULADORA DE PARTICIPACIÓN CIDADÁ. En cumprimento do disposto no artigo 49 da Lei 7/1985, de 2 de abril, reguladora das bases de réxime local, o acordo exporase ao público no Taboleiro de anuncios do Concello, estando o correspondente expediente administrativo a disposición dos interesados no Negociado de Servizos Xerais do Departamento de Administración Xeral, aos efectos de que poidan examinalo e presentar, no seu caso, as reclamacións que estimen oportunas, dentro do prazo de trinta días hábiles contados a partir da publicación deste anuncio no Boletín Oficial da Provincia. No caso de non presentarse reclamacións no prazo indicado, de conformidade co citado artigo 49 LBRL, entenderase definitivamente aprobado sen necesidade de acordo Plenario. Gondomar, a 26 de setembro de 2016.—O Alcalde, Juan Francisco Ferreira González.
EDICTO DE "INICIO EXPEDIENTE INVESTIGACIÓN TITULARIDADE CAMIÑO, NESTE CONCELLO DE VIGO"
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/11/2016)

O Sr. Concelleiro Delegado de Patrimonio, en data 21 de novembro actual, Decretou o seguinte: “Iniciar expediente de investigación de oficio da titularidade municipal do tramo do camiño Breadouro, entre a Rúa Canido (PO-324) e a praia, sito na parroquia de Coruxo neste termo municipal de Vigo, coa seguinte descripción: Situación: Camiño Breadouro / Rúa Canido (PO-324) Referencia Catastral: 7319705NG1771N0001FM parcial Superficie: 155,40m2 (incluidas as escaleiras de acceso) Lindeiros: NORTE: Liña de deslinde Marítimo Terrestre SUR: Rúa Canido (PO-324) LESTE: Parcela na que se ubica o inmoble nº 30 da Rúa Canido de Badaf, S. L. (Finca Rexistral 13742) OESTE: Parcela na que se ubica o inmoble nº 32 da Rúa Canido de Luisa Lorenzo Fernandez. (Expte.2164-244) O presente anuncio está exposto no Taboleiro de Edictos do Concello durante o prazo de 15 días, poidendose formular alegacións ou suxestións ao expediente de investigación durante o prazo dun mes, a partir do día seguinte ao da finalización de exposición pública. O que se publica no cumprimento do disposto no artigo 49.1 e 50 do R. D. 1372/86 de 13 de xuño do Regulamento de Bens das Entidades Locais. Vigo, data segundo sinatura electrónica. O Xefe do Servizo de Patrimonio, Dayana Gabriela Bloju Hemming. A Xefa da Area de Xestión Patrimonial e Territorial, Katherine Elizabeth Amelia Victoria Gomez de Iturriaga El Kaouini. O Concelleiro Delegado Patrimonio, Francisco Javier Pardo Espiñeira.
OBRIGA DE PAGAMENTO DO XUSTO PREZO POLA EXPROPIACIÓN DE PARTE DA PARCELA “MONTE DEL TACO”, CON REFERENCIA CATASTRAL 8875022NG29870001KD.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/01/2016)

O Concello de Pontevedra está tramitando un expediente de expropiación ao amparo do artigo 99 da Lei 9/2002, de ordenación urbanística e protección do medio rural de Galicia sobre a finca denominada “Monte del Taco”, que está integrada por 7 parcelas. Os datos da parcela son os seguintes: Mediante acordo da Xunta de Goberno Local de data 30 de decembro de 2015, fixouse como día, lugar e hora de levantamento da acta de ocupación e pagamento da mencionada parcela os seguintes: O levantamento da acta de pago efectuarase: Así mesmo, o levantamento da acta de ocupación terá lugar na mesma data e lugar indicado, de seguido ou a continuación da correspondente acta de pagamento, agás que o prezo xusto tivera que se consignado, en cuxo caso, fixarase unha nova data para o levantamento da acta de ocupación. O presente anuncio serve, así mesmo, de notificación aos posibles titulares de dereitos descoñecidos sobre a finca expropiada mencionada aos efectos de que poidan facer valer os seus dereitos no expediente. Pontevedra, a 4 de xaneiro de 2016.—O Concelleiro de Persoal, Réxime Interior e Patrimonio, Vicente García Legisima.
MODIFICACIÓN DO INVENTARIO DE CAMIÑOS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 11/03/2016)

Este concello e por ACORDO ADOPTADO POLO PLENO O 25 DE FEBRERO DO 2016 ADOPOTU OS SEGUINTES ACORDOS RELATIVOS Á MODIFICACION DO INVENTARIO DE CAMINOS 1.—Determinar como CORRECTO o trazado do viario TAB-046 incluído na MP nº 2, xa que recolle as cesións correspondentes á licenza de segregación 022/2000.2.—Establecer as dimensións do citado viario TAB-046 que da servizo ás propiedades 6012 e 6011, e que xeito conxunto deberán abordarse as obras accesorias de urbanización necesarias para a concesión de licenzas de obras.3.—Corrixir o inventario municipal para recoller o citado trazado e as seguintes características: a) Largo do viario: 7,00 m. b) Longo do viario: 144,00 m c) Pavimento: terra. d) Sen servizos. Aos correspondentes efectos, procede a información pública do citado acordo e audiencia aos interesados por un prazo de trinta días hábiles mediante inserción do Anuncio correspondente no Boletín Oficial da Provincia, e periodico provincial a efectos de que, por quen o considere conveniente, poidan presentarse contra dicha Proposta e documentacion que acompaña á mesma as suxestións e alegacións oportunas, antes da súa aprobación definitiva polo Pleno. De non existir alegacións a proposta de modificacion inicial entederase con caracter definitivo Tomiño, 26 de febrero do 2016.—A Alcaldesa, Sandra González Alvarez.
AUSENCIA DO ALCALDE DURANTE O PERÍODO COMPRENDIDO ENTRE O 6 E O 19 DE AGOSTO DE 2016.
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 11/08/2016)

Faise público que por Decreto de Alcaldía de 2 de agosto de 2016, ditouse a seguinte resolución. Tendo previsto ausentarme do termo municipal durante o periodo comprendido entre o 6 e o 19 de agosto de 2016, ámbolos dous inclusive, para disfrutar por asuntos persoais, de acordo co establecido nos artigos 21 da Lei 7/1985 de 2 de abril de Bases do Réxime Local e 43, 44,47 do Regulamento de Organización e Funcionamento e Réxime Xurídico das Entidades Locais, RD 2568/1986 de 28 novembro, RESOLVO: Que me sustitúa o primeiro Tenente de Alcalde Don Manuel Eduardo Mariño Souto, delegando no mesmo tódalas funcións inherentes a esta alcaldía. Notifíquese esta resolución ao interesado, sen perxuizo da súa publicación no Boletín Oficial da Provincia e a posta en coñecemento do Pleno na primeira sesión que teña lugar. O manda e asina o Sr. Alcalde-Presidente, Don Xosé Manuel Rodríguez Méndez, en As Neves a 2 de agosto de 2016. As Neves a 2 de agosto de 2016.—O Alcalde-Presidente, Xosé Manuel Rodríguez Méndez.
DECRETO DO ALCALDE MODIFICANDO A COMPOSICIÓN DA XUNTA DE GOBERNO LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/11/2016)

A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. A Xunta de Goberno Local do Concello de Pontevedra está integrada polo Alcalde e un número non superior ao terzo do número legal dos que compoñen o Pleno, dos cales como máximo un terzo poden ter a condición de non concelleiros (artigos 126.2 da Lei 7/1985 e 20 do Regulamento orgánico do goberno e da administración do Concello de Pontevedra). O nomeamento dos membros da Xunta de Goberno Local do Concello de Pontevedra correspóndelle de forma libre o Alcalde de conformidade co artigo 126.2 da Lei 7/1985 así como artigo 20 do Regulamento orgánico do goberno e da administración do Concello de Pontevedra. O 13 de xuño de 2016 nomearonse aos membros da Xunta de Goberno Local do Concello e compre na actualidade modificar esa composición cesando a petición propia ao concelleiro Don Luis Bara Torres e pasando a integrarse o concelleiro Don Xosé Cesareo Mosquera Lorenzo. A vista do exposto, en exercicio das facultades que me confire a lexislación vixente, PRIMEIRO.—Nomear membro da Xunta de Goberno Local do Concello de Pontevedra ao concelleiro Don Xosé Cesareo Mosquera Lorenzo cesando ao concelleiro Don Luis Bará Torres. SEGUNDO.—Notifíquese, persoalmente, este Decreto ós concelleiros interesados e dese conta da mesma ao Pleno da Corporación na primeira sesión que celebre, e publíquese no Boletín Oficial da Provincia, sen prexuízo da súa efectividade desde o día da data. Así o decreta e ordena o Excmo. Sr. Alcalde, o 24 de outubro de 2016, ante o Secretario da Administración Municipal que da fe do acto. Pontevedra, 24 de outubro de 2016.—O Alcalde, Miguel Anxo Fernández Lores.
RESOLUCIÓN ORGANIZATIVAS DO ALCALDE DO CONCELLO DE REDONDELA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 25/10/2016)

Considerando que con datas 16.06.2015, 19.06.2015 e 09.09.2016 delegouse especialmente en uso das facultades que se confire a normativa local vixente nos concelleiros e concelleiras, a dirección interna e a xestión en xeral dos servizos, ampliado, en particular ao concelleiro Julio César Mougán Vázquez mediante Resolución do 31.07.2015 con facultades de resolver mediante actos administrativos que afecten a terceiros en canto ás cuestións relacionadas coas súas delegacións que no seu caso non superen o importe de 18.000 euros, excluído IVA. Resultando que na sesión ordinaria celebrada polo Pleno en data 29.09.2016 tomou posesión a concelleira Ángela Antón Pazos, do que procede reestruturar as delegacións especiais realizadas nas Resolucións antes citadas. Visto o artigo 21.3 da Lei 7/1985, de 2 de abril, Reguladora das Bases do Réxime Local (LBRL) e 61.3 e 4 da Lei 5/1997, de 22 de xullo, da Administración Local de Galicia (LALGA) e no uso das competencias que me confiren os artigos 43 e 44 do Regulamento de Organización, Funcionamento e Réxime Xurídico das Corporacións Locais, aprobado polo Real Decreto 2568/1986, de 28 de novembro, o alcalde de Redondela ditou, o día 11/10/2016, a seguinte resolución. Modificar as delegacións especiais nos concelleiros e concelleiras que a continuación se relacionan, asumindo a dirección interna e a xestión en xeral dos servizos que en cada caso se indican sen que poidan resolver mediante actos administrativos que afecten a terceiros: Manter as delegacións especiais nos concelleiros CARMEN JOAQUINA KOKOUH BODIAN (Infraestruturas, Patrimonio, Seguridade cidadá, Tráfico, Transportes e Interior- inclúe Emerxencias-) e EL AKIL PEREZ CHIRINOS PIRIZ (Deportes, Xuventude e Novas Tecnoloxías -inclúe Transparencia-). Ampliar o ámbito das competencias á concelleira MARÍA TERESA PARÍS BLANCO e EL AKIL PEREZ CHIRINOS PIRIZ, os cales ostentarán facultades de resolver mediante actos administrativos que afecten a terceiros en canto ás cuestións relacionadas coas súas delegacións que no seu caso non superen o importe de 18.000 euros, excluído IVA. Esta modificación surtirá efectos a partir do día seguinte ao desta data, debendo porse en coñecemento do pleno do Concello na primeira sesión que celebre, e publicaranse no Boletín Oficial da Provincia. Redondela, a 13 de outubro de 2016.—O Alcalde, Javier Bas Corugeira.
APROBACIÓN DO PADRÓN 3ºBIMESTRE TAXA AUGA, POTABLE CANON, AUGA TAXA DEPURACIÓN, TAXA COEFICIENTE VERTIDOS E SUMIDOIROS POLÍGONO A REIGOSA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 28/12/2016)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por VIAQUA correspondente ó 3º bimestre do ano 2016 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 3º bimestre do ano 2016, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Ponte Caldelas, 30 de noviembre 2016.—O Alcalde, Andrés Díaz Sobral.
MODIFICACIÓN DA ORDENANZA FISCAL REGULADORA DA TAXA POR PARTICIPACIÓN NAS ACTIVIDADES DO PLAN MADRUGA
ADMINISTRACIÓN LOCAL — Municipal — Ribadumia (Ordenanzas e Regulamentos, 01/06/2016)

Resultando aprobada definitivamente a Modificación da Ordenanza fiscal reguladora da taxa por participación nas actividades do Plan Madruga do Concello de Ribadumia, aprobada polo Pleno Municipal en sesión de 5 de novembro de 2015, ó non terse presentado ningunha reclamación durante o prazo de exposición pública (BOP nº 225 de 20/11/15), faise público o texto íntegro das mesmas que son do teor literal seguinte: Se modifica o artigo 5º, que regula as tarifas aplicables, que quedará redactado da seguinte forma: Por asistencia ás actividades do Plan Madruga: Deducións no importe: Nos meses de setembro e xuño, abonaráse un importe de 15 €/mes Participación de máis de dous nenos dunha mesma unidade familiar: Nos meses de setembro e xuño abonaráse 8 € por neno Ribadumia, a 18 de maio de 2016.—O Alcalde, David J. Castro Mougán.
ORDENANZA FISCAL REGULADORA DA TAXA POLA AUTORIZACIÓN DE APERTURA DE FURANCHOS
ADMINISTRACIÓN LOCAL — Municipal — Ribadumia (Ordenanzas e Regulamentos, 25/11/2016)

Resultando aprobada definitivamente a Ordenanza Fiscal reguladora da taxa pola autorización de apertura de furanchos e loureiros do Concello de Ribadumia, ao non terse presentado ningunha reclamación durante o prazo de exposición pública (BOP nº 102 de 30 de maio de 2016), faise público o texto íntegro das mesmas que son do teor literal seguinte: No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e en conformidade co disposto nos artigos 15 ó 19 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, este concello establece a “Taxa pola autorización para apertura de furanchos do Concello de Ribadumia”, que se rexerá pola presente ordenanza fiscal, atendendo as súas normas ó previsto no artigo 58 da citada Lei 39/ 1988. Constitúe o feito impoñible da taxa a actividade municipal, técnica e administrativa tendente a verificar se se dan as condicións necesarias para autorizar a venda e consumo de viño nos furanchos do concello de Ribadumia. Son suxeitos pasivos contribuíntes os colleiteiros que pretendan vender o viño en furanchos.1. Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 38.1 e 39 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria. A cota tributaria modúlase en función do volume de viño á venda segundo os seguintes tramos: Non se concederá ningunha exención nin bonificación na exacción da taxa, agás as expresamente previstas en normas con rango de lei e as derivadas da aplicación de tratados internacionais. Devengarase a taxa e nace a obriga de contribuír cando se inicie a actividade municipal que constitúa o seu feito impoñible, entendéndose iniciada a mesma unha vez obtida a autorización.1. En todo o relativo a infraccións tributarias e á súa cualificación, así como ás sancións que ás mesmas correspondan en cada caso, aplicaranse as normas contidas na Lei xeral tributaría, e disposicións concordantes de aplicación.2. A imposición de sancións non suspenderá, en ningún caso, a liquidación e cobro das cotas devengadas non prescritas. A presente ordenanza fiscal, unha vez aprobada definitivamente, entrará en vigor ó día seguinte da súa publicación no boletín oficial da provincia. Ribadumia, o 29 de febreiro de 2016.
DH. W36.55246. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS NO LUGAR DE CAMIÑO NESPEREIRA, PARROQUIA DE CAMOS (SANTA BAIA), NO CONCELLO DE NIGRÁN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/12/2016)

Unión Fenosa Distribución SA. solicita de Augas de Galicia co CIF: Q1500378C, a autorización de obras no lugar de camiño Nespereira, parroquia de Camos (Santa Baia), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.55246 As obras solicitadas consisten na adecuación das instalación de distribución e mellora de calidade de subministro eléctrico consistentes na instalación dunha liña eléctrica aérea de media tensión de 53 m. de lonxitude e un apoio de formigón para paso aéreo-soterrado, construcción de dúas canalizacións soterradas de 571 m e 78 m., e instalación dun centro de seccionamento de catro celdas en liña e 20 KV de tensión, en zona de policía de dous regatos innominados afluentes do río Muiños, cun cruzamento do leito dun deles mediante perforación dirixida a 1 m. de profundidade por baixo do fondo, no lugar de Tarela-Camiño Nespereira, parroquia de San Fiz de Nigrán, concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 10 de novembro de 2016.—O Xefe da Área de Autorizacións e Concesións, Pablo Fermin Fernandez de Roitegui Rietveld.
APROBACIÓN PADRÓN AUGA CORRESPONDENTE O 5º BIMESTRE 2016
ADMINISTRACIÓN LOCAL — Municipal — Poio (Recadación, 26/12/2016)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2016 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e un de novembro de dous mil dezaseis, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2016. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 23 de novembro de 2016.—V. e pr. O Alcalde, Luciano Sobral.
PUBLICACIÓN SUBVENCIÓNS CONCEDIDAS EN XANEIRO E FEBREIRO DE 2016 TRAMITADAS POLO SERVIZO DE COOPERACIÓN
ADMINISTRACIÓN LOCAL — Provincial — Deputación Provincial (Subvencións, 09/03/2016)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2016, publícase a relación de subvencións concedidas nos meses de xaneiro e febreiro de 2016, tramitadas polo Servizo de Cooperación da Deputación de Pontevedra. Pontevedra, a 2 de marzo de 2016.—A Presidenta.—O Secretario.
APROBACIÓN DEFINITIVA ORZAMENTO 2016
ADMINISTRACIÓN LOCAL — Municipal — Vilaboa (Presupostos e cadros de persoal, 05/12/2016)

Aprobado definitivamente polo Pleno do Concello de Vilaboa, do 25 de novembro de 2016, o Orzamento Xeral para o exercicio económico de 2016 e a Plantilla do persoal, habendo sido desestimadas as reclamacións presentadas durante o prazo de exposición pública anunciado no BOP nº 204 de 25 de outubro de 2016 e ao que fai referencia o artigo 169 do R. D. Lex.2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público segundo dispón o artigo 169.3 do citado R. D. Lex. o resumo por capítulos, co seguinte detalle: A presente publicación realízase en virtude do disposto nos artigos 169.3 do Real Decreto Lexislativo 2/2004, de 5 de marzo, e 20 do RD 500/1990, de 20 de abril. Según o disposto no artigo 171 do citado Real Decreto Lexislativo 2/2004, contra a aprobación definitiva do Orzamento poderase interpoñer directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. Vilaboa, a 28 de novembro de 2016.—O Alcalde, José Luis Poceiro Martínez.
IN407A 2016/40-4. SOLICITUDE DE ELÉCTRICA DE MOSCOSO, S. L. DE AUTORIZACIÓN DA INSTALACIÓN LMTS, CT O SALGUEIRO (COTOBADE)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/04/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. T odas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.- municipio: Cotobade; paraxe: O Salgueiro, Rebordelo; referencia catastral: 36012B516050370000FS; titular: descoñecido; afección: 4 m 2 para 2 metros de liña subterránea. Finca 2.- municipio: Cotobade; paraxe: O Salgueiro, Rebordelo; referencia catastral: 36012B516021400000FQ; titular: descoñecido; afección: 42 m 2 para o centro de transformación. Pontevedra, a 16 de marzo de 2016.—O Xefe Territorial, Ignacio Rial Santomé.
EXPOSICIÓN PÚBLICA PADRÓN DE AUGA CORRESPONDENTE AO SEGUNDO TRIMESTRE DE 2016
ADMINISTRACIÓN LOCAL — Municipal — Guarda, A (Recadación, 18/08/2016)

A Presidencia desta Corporación, mediante Resolución nº 0567/2016 aprobou o padrón da tasa polo suministro de auga correspondenteao 2º trimestre do exercicio tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 2º trimestre do exercicio tributario 2016 do Concello da Guarda será do día 20 de agosto de 2016 ao 20 de outubro de 2016, ámbalas dúas datas inclusive. A taxa deberá satisfacerse a través das seguintes entidades bancarias: ABANCA BBVA BANCO SABADELL BANCO PASTOR BANCO SANTANDER CAIXABANK O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. A Guarda, 8 de agosto de 2016.—O Alcalde en funcións, Miguel Ángel Español Otero.
DELEGACIÓN DE ATRIBUCIÓN PARA AUTORIZACIÓN DE MATRIMONIO CIVIL NO CONCELLEIRO JOSE LUIS GONZÁLEZ RODRÍGUEZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/10/2016)

Con 30 de setembro de 2016 o Alicia Margarita Stoia Artos ditou decreto segundo o cal:” Visto que, con data de 3 de xuño de 2016 foi remitido a esta Alcaldía (nº de rexistro de entrada 3296) expediente para a autorización de matrimonio civil entre dona Anissa Jarrari Carabel (DNI 35571582N), e don Cristian Matias Cantarell Parcero (DNI 76899024L), que se realizará na Casa do Concello (salón de Plenos) o vindeiro 15 de outubro de 2016. Visto a imposibilidade do Alicia Margarita Stoia Artos para a celebración do mencionado matrimonio o día 15 de outubro de 2016. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, Salceda de Caselas, a 30 de setembro de 2016.—O Alcalde, Marcos D. Besada Pérez.
DH. A36.52416. SOLICITUDE DE CONCESIÓN DE AUGAS PROCEDENTES DUN MANANCIAL NA PARROQUIA DE SANTELES, CONCELLO DE A ESTRADA, CON DESTINO Á REGA, PRESENTADA POLA COMUNIDADE DE REGADORES DO POZO DE VILANOVA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 20/10/2016)

Solicitante: Comunidade de Regadores do Pozo de Vilanova. Caudal: 15.173 m3/ano. Uso: rega. Orixe: manancial (parcela 1424 do polígono 12 ZCP Santeles) e sobrante da fonte pública de Vilanova (parcela 1500 polígono 12 ZCP Santeles). Lugar: Vilanova. Parroquia: Santeles (San Xoán). Concello: A Estrada (Pontevedra). Aproveitamento dun manancial e da sobrante da fonte pública de Vilanova para a rega das parcelas dos membros da comunidade, que son as parcelas 1479, 1480, 1485, 1487, 1488, 1489, 1490, 1491, 1495, 1496, 1501, 1507 e 1509 do polígono 519 do C. Rústica. O manancial captase mediante unha arqueta de aros prefabricados de formigón de 1 m de diámetro e uns 3,5 de profundidade. As conducións da auga son soterradas en tubo de PVC á saída do manancial e canles descubertas en tubos de fibrocemento. As instalacións contan con 3 pozos de almacenamento escavados no terreo, un de 87 m2, outro de 12 m2 e outro de 17 m2 de superficie, situados os primeiros na parcela 1428 ZCP Santeles e separados uns 28 m, e o terceiro situado na parcela 1488. Á canle de condución da auga incorpórase a auga sobrante da fonte pública de Vilanova, situada na parcela 1500 ZCP Santeles, mediante unha canle de tubos de fibrocemento e uns 19 m de lonxitude. A rega das parcelas efectúase mediante caneiros secundarios, para rega por inundación aproveitando o desnivel do terreo. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 21 de setembro de 2016.—O xefe do servizo territorial, Ángel Gómez Rey.
REGULARIZACIÓN CEMITERIOS MUNICIPAIS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/03/2016)

De conformidade co disposto no Decreto 151/2014, de 20 de novembro, de sanidade mortuoria de Galicia, en cuxa disposición adicional primeira se establece o procedemento extraordinario para a regularización de cemiterios municipais sen autorización sanitaria, sométese a información pública por período de dez días hábiles, de conformidade co previsto no artigo 84 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, mediante anuncio publicado no Boletín Oficial da Provincia e no taboleiro de anuncios do Concello, o procedemento extraordinario para a regularización de ceminterios municipais sen autorización sanitaria, visto o acordo adoptado pola Xunta de Goberno Local en data 15 de febreiro de 2016. A documentación poderá ser consultada no Servizo de Urbanismo do Concello de Cangas, de Luns a venres de 9.30 a 13.30 horas. Cangas, a 23 de febreiro de 2016.—O Alcalde, Xosé Manuel Pazos Varela.
EXPT. DH. A36.18237. CONCESIÓN DUN CAUDAL A AVELINO VÁZQUEZ CARRAL NO LUGAR DE A CHOUSA MARINA, PARROQUIA DE CARBOENTE, RODEIRO-
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/04/2016)

D. Daniel Sergio Jose Severino Sinclair Marchi, DNI XXXXXXXXX, solicita de Augas de Galicia un caudal de 0,17 l/s procedente dun (1) pozo no lugar de Chousa Marina, parroquia de Carboentes (Santo Estevo), Concello de Rodeiro, e con destino a uso gandeiro e sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Rodeiro ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 22 de febreiro de 2016.—O Xefe de Área de Autorizacións e Concesións, Angel Ricardo Aboudi Tolsa.
DH. W36.52034 AUTORIZACIÓN DE OBRAS DE CONSTRUCIÓN DE EDIFICIO NAZONA DE POLICÍA DO RÍO VILARIÑO, NO LUGAR DE RÚA DAVID CAL18, PARROQUIA DE O HÍO (SANTO ANDRÉ), CANGAS. SOLICITANTE: PROMOCIONES PLAYA LANZADA 2012 S. L.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 11/03/2016)

Promociones Playa Lanzada 2012 SL, solicita de Augas de Galicia co CIF: Q1500378C, a autorización de obras no lugar de rúa David Cal 18, parroquia de O Hío (Santo André), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52034 As obras solicitadas consisten na construcción de edificio de vivendas e local, na zona de policía do río Vilariño. A edificación ocupará una superficie de 175,2 m2 en planta, e constará de dous andares e aproveitamento baixo cuberta. A distancia mínima da obra ao dominio público hidráulico será de 8 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 1 de marzo de 2016.—O Xefe da Área de Autorizacións e Concesións, David Junior Oquendo Ennis.
RESOLUCIÓN DE RECTIFICACIÓN DE ERRO MATERIAL NO PREGO DECLÁUSULAS DA CONTRATACIÓN DA SUBMINISTRACIÓN ELÉCTRICA
ADMINISTRACIÓN LOCAL — Municipal — Caldas de Reis (Contratos administrativos, 03/06/2016)

Advertido erro na cláusula oitava do prego de cláusulas administrativas para a contratación da subministración de enerxía eléctrica en baixa tensión en réxime de mercado libre de conformidade co artigo 105 da Lei 30/92 de 26 de novembro, 1º Corrixir o erro no citado prego e así onde di: Debe dicir: E onde di: Debe dicir: Dita rectificación se resolve previa comprobación da concorrencia das circunstancias que habilitan á rectificación de erros en base á consideración de que se trata dunha simple equivocación elemental de transcripción de documento, que o erro se aprecia tendo en conta exclusivamente os datos do expediente administrativo de referencia sendo o erro patente e claro e sen producirse unha alteración fundamental do sentido do acto.2º Publicar a corrección do erro no perfil de contratante, no BOP e no taboleiro de edictos do Concello. Caldas de Reis, a 19 de maio de 2016.—O Alcalde, Juan Manuel Rey Rey.
DELEGACIÓN DA ALCALDÍA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 10/06/2016)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da Lei de administración local de Galicia, pola presente, Primeiro.- Delegar na Concelleira Fátima Rodríguez González, 4ºTenente de alcalde a totalidade das funcións da Alcaldía os día do 1 ao 3 de de xuño do 2016. ambos incluidos A delegación de atribución estará sometida ás condicións e esixencias establecidas nos artigos 43 e 47 do ROF. Segundo.- O presente decreto producirá efectos nas datas recollidas no mesmo, sen prexuízo da súa publicación no Boletín Oficial da Provincia debendo darse conta ao Pleno do mesmo. Tomiño, a 30 de maio de 2016.—A Alcaldesa, Sandra González Álvarez.
APROBACIÓN PRESUPOSTO 2017.
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Presupostos e cadros de persoal, 20/10/2016)

Aprobado inicialmente pólo Pleno da Corporación o Orzamento Xeral para o exercício económico de 2017, a Plantilla de Persoal e a relación de postos de traballo para dito exercício, en cumprimento do disposto no art.169 do Real Decreto Legislativo 2/2004, de 5 de marzo, pólo que se aproba o texto refundido da Lei Reguladora das Facendas Locais, e disposicións concordantes, exponse ó público na Secretaría da Entidade, por prazo de quince dias hábiles – que comenzarán a contarse dende o seguinte o da inserción do presente edicto no Boletín Oficial da Provincia-, a fin de que durante o mesmo poidan efectuarse as reclamacións que se consideren pertinentes, as que deberán ser dirixidas ó Sr. Alcalde-Presidente desta Corporación. Arcos da Condesa a 7 de outubro de 2016.—O Alcalde-Presidente.
DECRETO DE DELEGACIÓN DAS VACACIÓNS DA ALCALDÍA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 09/08/2016)

Con data de 29 de xullo de 2016 ditouse pola Alcaldía – Presidencia Resolución que transcribe a continuación: Visto que durante os próximos días do 1 a 21 de agosto ámbolos dous incluidos, se vai producir a miña ausencia do Concello, por causa de vacacións. De conformidade coas atribucións conferidas pola Lei 7/1985 (artigo 23.4) e o R D 2568/1986 (artigos 43,44 e 47) 1º.—Que me substitúa propias da Alcaldía durante os próximos días do 1 a 21 de agosto de 2016, o Rquia Santoja Shin. Nos termos que prevé o artículo 47 del ROF, se perxuizo de reasunción de funcións no caso de presenza intermitente o de reincorporación anticipada.2º.—Notifiquese o presente aos interesados, así como deberá de darse conta desta Resolución ao Pleno da Corporación.3º.—Así mesmo, publiquese a presente Resolución da Alcadía no Boletín Oficial da Provincia de Pontevedra, tal e como dispón o artigo 13.3 da Lei 30/1992, sen prexuízo de que a presente Resolución surtirá efectos dende o mesmo día en que se dita. A Estrada, 29 de xullo de 2016.—O Alcalde, José López Campos.